Olen niin monta kertaa missannut hyvän ennustajan maineen, kun en ole kertonut julkisesti käsityksiäni. (esim. Trumpin valinta ja Brexitin voitto) Niinpä nyt panen itseni likoon ja kerron, että en usko Britannian lopulta eroavan EU:sta.

Sopimusneuvottelut tulevat osoittamaan, että Brexit-puoli esitti katteettomia käsityksiä siitä, millä ehdoilla Britannia pääsisi noukkimaan rusinoita pullasta. Golfia harrastavana maana he varmaankin ymmärtävät, ettei ole sellaista golfklubia, jossa ulkopuoliset pelaisivat paremmilla ehdoilla kuin klubin jäsenet. (Suomesta niitäkin löytyy, mutta se on eri asia.)

Kansallinen katuminen toteutetaan niin, että Britannian hallitus vie neuvotteluissa syntyneen katastrofaalisen surkean sopimuksen uuteen kansanäänestykseen ja kansanäänestyksessä kansa päättää pysyä EU:ssa.

Tämä on myös oikea vaihe kansanäänestykselle. Ovathan vaihtoehdot silloin tiedossa.